**RONDELUL CELUI VINOVAT DE IUBIRE**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tu eşti iubitul din poveşti

Ce-mi împleteşte-n păr o stea

Ce luminează-n cărţi lumeşti

Iubirea mea , iubirea ta.

Ca trandafirul înfloreşti

Chiar de e iarnă şi e frig,

Tu eşti iubitul din poveşti,

Ce mă ajuţi să mă ridic

Când noaptea cântă la fereşti

Cu glas de zurgălău stelar

Mă iei de mână şi zâmbeşti

Lucind ascuns, pe inelar...

Tu eşti iubitul din poveşti!

20.11.2015

Dedic această poezie partenerului meu de ...scandal poetic , Rolea Nicolae !